গৃহকর্তা মুজিবর রহমান মোড়ল জানান, টঙ্গী আরিচপুরের আমজাদ আলী গালর্স স্কুল অ্যান্ড কলেজের পাশে মো. শাহজাদার আট তলা বাড়ির চার তলায় তিনি ভাড়া থাকেন। গত শনিবার রাত আড়াইটার দিকে পাঁচ-ছয়জনের একটি ডাকাতদল অস্ত্রশস্ত্রে সজ্জিত হয়ে তাঁর বাসার গ্রিল ভেঙে ভেতরে প্রবেশ করে। এ সময় ডাকাতরা তাঁকে ও তাঁর মেয়ের জামাই রাসেলকে আগ্নেয়াস্ত্র ঠেকিয়ে বেঁধে ফেলে। অন্যদের দেশীয় ধারালো অস্ত্রের মুখে জিম্মি করে আলমারিতে থাকা আড়াই লাখ টাকা ও ২০ ভরি স্বর্ণালংকারসহ ঘরের মূল্যবান জিনিসপত্র লুট করে নিয়ে যায়।